CELEX: 62014TN0831
Language: sl
Date: 2014-12-24 00:00:00
Title: Zadeva T-831/14: Tožba, vložena 24. decembra 2014 – Alfamicro/Komisija

2.3.2015   
            
            
               SL
            
            
               Uradni list Evropske unije
            
            
               C 73/42
            
         
      Tožba, vložena 24. decembra 2014 – Alfamicro/Komisija
      (Zadeva T-831/14)
      (2015/C 073/54)
      Jezik postopka: portugalščina
      
         Stranki
      
      
         Tožeča stranka: Alfamicro – Sistemas de Computadores, Sociedade Unipessoal, Lda (Cascais, Portugalska) (zastopnika: G. Gentil Anastácio in D. Pirra Xarepe, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga:
      
                  —
               
               
                  naj sklep Komisije z dne 28. oktobra 2014, sprejeto v okviru izvedbe finančne revizije 12-DAS-03, ki se nanaša na Grant Agreement, z vsemi pravnimi posledicami, ki iz izhajajo tega, in zlasti opomin za znesek 467 131 EUR in odobritev kredita v istem znesku v korist tožeče stranke, razglasi za nično;
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog se nanaša na kršitev načela sorazmernosti. Tožeča stranka in Komisija sta v okviru projekta Save Energy sklenili Grant Agreement za sofinanciranje navedenega projekta. Tožeča stranka trdi, da je izpolnila vse s projektom določene cilje in da je Komisija v zgoraj navedenemu sklepu z dne 28. oktobra 2014 (v nadaljevanju: izpodbijani sklep) obravnavala samo formalne vidike, ki so povsem računovodskega in dokumentarnega značaja, ne da bi upoštevala dosežene rezultate. Vrnitev zahtevanega zneska pomeni za tožečo stranko, kot MSP, preveliko obremenitev in omejuje njeno svobodo delovanja, s čim se očitno krši načelo sorazmernosti.
               
            
                  2.
               
               
                  Drugi tožbeni razlog se nanaša na kršitev načela varstva zaupanja v pravo in načela dobrega upravljanja. Komisija namreč na eni strani ni nikoli ugovarjala načinu dela, ki ga je tožeča stranka razvila v 32 mesecih trajanja izvedbe projekta. Tožeča stranka je na podlagi tega ravnanja sklepala, da je Komisija odobravala podatke, ki so ji bili predloženi, zaradi česar izpodbijani sklep resno vpliva na pravno varnost. Ker Komisija, na drugi strani, ni pravočasno ugotovila zatrjevanih nepravilnosti, zatrjevanih v izpodbijanem sklepu, je pri tožeči stranki ustvarila prepričanje o pravilnosti njenega ravnanja. Tako ustvarjeno prepričanje je treba varovati na podlagi načela upravičenih pričakovanj in varstva zaupanja v pravo, zaradi česar Komisija ni izpolnila svoje obveznosti nadzora in tako dobrega upravljanja.
               
            
                  3.
               
               
                  Tretji tožbeni razlog se nanaša na kršitev pogodbe, ki je posledica resnih napak, ki jih je storila Komisija, ker ni upoštevala pojasnil in trditev tožeče stranke ter je napačno presodila dokumentacijo in informacije, ki jih je tožeča stranka pravočasno predložila. Komisija je, ker je sprejela izpodbijani sklep, kršila pogoje, dogovorjene v Grant Agreement. Tožeča stranka meni, da vsa korespondenca s Komisijo dokazuje, da je spoštovala pogodbene pogoje in izpolnila zahteve, ki so nujne za pridobitev financiranje v okviru projekta Save Energy.
               
            
                  4.
               
               
                  Četrti tožbeni razlog se nanaša na neizpolnitev obveznosti obrazložitve, ker je obrazložitev v sklepu Komisije zelo kratka in ne opisuje, niti ne navaja dejstev ali dejanj, ki se preiskujejo in analizirajo.